Foreign travel, Indians
By - Jul 28, 2018 12:04 PM
नई दिल्लीः फ्रांस ने भारतीय यात्रियों को लेकर एक बड़ा ऐलान किया है। फ्रांस ने घोषणा की है कि देश से गुजरने के दौरान भारतीय पासपोर्ट धारकों को अब हवाई अड्डा पारगमन (ट्रांजिट) वीजा की आवश्यकता नहीं होगी। इससे भारतीयों के फीस के रूप में दिए जाने वाले हजारों रुपए बचेंगे।
भारत में फ्रांस के राजदूत एलेक्जेंडर जेगलर ने पिछले सप्ताह ट्विटर पर कहा, 'मुझे यह घोषणा करने में प्रसन्नता हो रही है कि 23 जुलाई, 2018 से भारतीय पासपोर्ट धारकों को फ्रांस में किसी भी हवाई अड्डे के अंतर्राष्ट्रीय क्षेत्र से गुजरने के दौरान हवाई अड्डा ट्रांजिट वीजा (एटीवी) की जरूरत नहीं होगी।' फ्रांस शेंगेन क्षेत्र का एक हिस्सा है, जिसमें 26 यूरोपीय देश शामिल हैं।
शेंगेन क्षेत्र क्या है?
26 यूरोपीय देशों का समूह, जहां के नागरिकों को बिना पासपोर्ट अपने से सटे हुए देशों में आने जाने की सुविधा दी गई है, उसे शेंगेन क्षेत्र कहा जाता है।
मार्क जुकरबर्ग ने एक दिन में गवाएं 1150 अरब रुपए